Mikor Megismertelek

[bookmark: _GoBack]"A szerelem mennyország, az elválás pokol, a továbblépés maga az élet." – vers és novella pályázat


Megjegyzés: Természetesen nem a teljes folyamatot kell megírni, hanem ennek az érzelmi hullámvasútnak bármelyik pillanatát meg lehet ragadni és köré verset, novellát építeni.
Pl.
· Plátói szerelem
· Vágy
· Egy megismerkedés
· Az igaz szerelem
· Tiltott szerelem
· Valami nem stimmel
· Van egy harmadik
· Veszekedés
· Szakítás
· A szakítás utáni nyomorúságos lét
· Élet a szakítás után – teret adni másnak
· Végre szabad vagyok
stb
Kiíró: Zöldkalamáris Könyvkiadó
Nevezési díj: nincs.
Pályázat kezdő időpontja: 2026. 08. 05
Beadási határidő: 2026. 09. 13 éjfél
Az antológiába kerülő művek szerzőit/művek címét 2026. 09. 16–ig hozzuk nyilvánosságra a Zöldkalamáris honlapján és Facebook oldalán.
Díjazás: Az antológiába beválogatott munkák közül a legjobb vers és novella különdíjban is részesül.
A pályázatra olyan verseket és novellákat várunk, amelyek még nem jelentek meg nyomtatásban.
Feltételek:
· Egy szerző kizárólag egy novellával és egy verssel pályázhat (külön adatlapon).
· A beküldött pályázat első sorában legyen ott a Szerzői név: Mű címe
· Pl. az írás első sora: Fekete Sára: Szerelem
· Formátum: Word dokumentum, doc vagy docx fájl (pdf, jegyzettömb, rtf vagy egyéb formátum NEM elfogadott!) Times New Roman, 12-es betűméret, sorkizárt, A/5-ös oldalméret
· Terjedelem (vers): maximum 32 soros verseket várunk (plusz a szerző és cím), egy verssor maximum 50 karakter hosszú lehet szóközzel együtt
· Terjedelem (novella): maximum 8000 (nyolcezer) karakter (szerző + címen felül) a karakterszám szóközökkel értendő. Az ettől eltérő művek kizáródnak a pályázatból.
· Megjegyzés: a 18+-os témák (horror, erotika) nem jelentenek automatikus kizárást, de nem bánjuk, ha ezeket kerülik.
További feltételek
· Ellenőrzött helyesírást kérünk.
· Alapvető szövegszerkesztés várunk a pályázóktól (párbeszéd, sortávolság tartása, fejezet elkülönítése, érthetőség)
· Önálló mű, ami még nem jelent meg nyomtatásban
A kötet várható megjelenése: 2026. ősz.
A kiadványban szereplő művek után díjazás nem jár, a kiadással kapcsolatban a szerzőket nem terheli költség. A pályázat benyújtásával szerző hozzájárul műve nyomtatott antológiában történő megjelentetéséhez.
Az antológia nyomtatott változatát a Zöldkalamáris Könyvkiadó adja ki és értékesíti.
A nyomtatott antológia tervezett ára 5000 Ft/db, amelyből a szerzők a jogszabályban engedélyezett 10 % kedvezményt igénybe vehetik (4500 Ft/antológia).
Pályázat menete: A szerzők a pályázati adatlapon beküldik pályaművüket. (A kapcsolattartói emailre küldött pályázatok érvénytelenek, azok törlésre kerülnek). Maximum 1 db novella és 1 db vers lehet egy szerzőtől és csak külön adatlapon.
A beérkezett művek a beérkezést követően előszűrésre kerülnek, ahol kizárjuk a pornográf, politikai, obszcén, és a közízléssel összeférhetetlen műveket. Ezt követően, több lépcsőben, szakmai szempontok alapján kiválasztjuk a legjobb verseket és novellákat.
A pályáztató fenntartja a változtatás jogát, amennyiben megfelelő számú és minőségű novella/vers nem érkezik be, a pályázat törlésre kerül.
Kapcsolattartás e-mail címe: zoldkalamaris@gmail.com

